মোহাম্মদ আলী : মিরসরাইয়ের মায়ানী, মঘাদিয়া, কৈয়েরছড়া ও সাহেরখালী গ্রাম। গ্রামের বাড়ি বাড়ি শুধু লাশ আর লাশ। প্রতিটি লাশ ঘিরে স্বজনদের শোকের মাতম। গনবিদারী আর্তনাদে আকাশ-বাতাশ ভারী। আহতদের আহাজারি। শোক আর  বিষাদে ঢেকে গেছে প্রতিটি গ্রাম। চারদিকে কেবল কান্না আর অশ্রু বন্যা। এক সাথে এত লাশ, এতো মানুষের জানাজা এই গ্রামের মানুষ আগে কখনো দেখেন নি। শোকার্ত মানুষগুলোর ছুটাছুটি করছেন এ গ্রাম থেকে ওই গ্রামে।